Taittopolkupyörä

Taittopolkupyörä () on polkupyörä, jonka rungon saa taitettua kahtia saranakohdastaan avaamalla kiinnitys. Yksiosaisessa rungossa rungon taittaminen tarvitsee vain yhden saranan. Taittopolkupyörissä voi rungossa olla myös kaksi niveltä, jolloin pyörä kokoon taitettuna on vieläkin pienempi. 

Taittopolkupyörän toiminta-ajatuksena on säästää tilaa kuljetettaessa polkupyörää käyttöpaikalle ja takaisin, jotta sitä voitaisiin kuljettaa helposti esimerkiksi henkilöauton tavarasäiliössä, junassa, pienveneessä, linja-autossa ja lentokoneessa tai kantaa laukussaan. 

Yleisin taittopolkupyörien käyttäjäryhmä ovat työmatkapyöräilijät, sillä nopeasti ja pieneen kokoon taittuvan pyörän voi ottaa käsimatkatavarana kaikkiin joukkoliikennevälineisiin ilman lisämaksua.http://www.hsl.fi/FI/matkustajanopas/hyvatietaa/Sivut/polkupyorat.aspx  http://www.vr.fi/fi/index/palvelut/palvelut_junissa/polkupyorien_ja_suksien_kuljetus.html#taittopyoran_kuljettaminen_junissa Kotona taittopyörää voi säilyttää komerossa tai vaatenaulakossa. Työpaikalla pyörän voi viedä esimerkiksi oman työpöydän alle. Taittopolkupyörien yleistymisen syynä on myös autoilun kallistuminen ja pysäköintimahdollisuuksien sekä kalleus että väheneminen.

Taittopolkupyörän malli on aikaisemmin kaupungeissa käytettyjen nuorisopyörien, kuten Jopon, Ponin tai niitä muistuttavan 1970-luvun Nopsan kaltainen. Taittopyörässä on matala runko ja pienet, usein enintään vain 20 tuumaa halkaisijaltaan olevat renkaat, jotka tekevät siitä vähän tilaa vievän. 

 Runko 

Yksiosaisen rungon taittamiseen tarvitaan yksi runkosarana, jonka lukitsin on varmistettu aukeamiselta ajon aikana. 1970-luvulla taittopolkupyörien rungon sarana oli yleensä keskellä runkoa ja lukittu salvan lisäksi myös ruuvilla. Uusissa malleissa on oma varmistussalpa, jolloin ruuvin kiinni ruuvaamiseen ei tarvitse käyttää aikaa. Jotkin valmistajat ilmoittavat pyörän ajokuntoon saattamisen tarvittavan ajan vaihtelevan mallista riippuen 10 sekunnista 15 sekuntiin.

Runkosaranan paikkoja ovat olleet myöhemmin rungon etuosa lähellä haarukkaa tai myös lähellä satulanputkea. Rungon muoto on muuttunut suorasta putkesta kaarevaksi.

Bromptonissa, on kaksi runkoniveltä, jolloin rungon pituus (akseliväli) on vain 20 mm vähemmän kuin isolla miesten pyörällä. Rungon lyhyys korvataan sillä, että satulan putki osoittaa tavanomaista voimakkaammin takaviistoon ja polkupyörän ohjaustangon putki etuviistoon. 

 Renkaat 

Taittopolkupyörä on pienikokoinen yleispyörä, joten sen runko ei voi olla pitkä eivätkä renkaat voi olla suuret. Ne voivat olla halkaisijaltaan normaalin polkupyörän 26 tai 28 tuuman kokoiset. Ajossa 20 tuuman rengas poimii kuopat huomattavasti herkemmin kuin isommat renkaat. Tasaisilla alustoilla vakiopolkupyörän ja taittopolkupyörän ero on vähäisempi.

 Voimansiirto 
pienoiskuva|Ratasvaihteellinen Dahon Mµ SL 2009, joka painaa 8,3 kiloa ja jossa on 20 tuuman pyörät.
Taittopolkupyörän perusmalli on ketjuvetoinen ja yksivaihteinen, mutta jotkin valmistajat, kuten yhdysvaltalainen Dahon ovat tuottaneet jo napavaihteella ja ratasvaihteella toimivia malleja. 

 Kuljetettavuus 

Taittopyöristä pyritään tekemään kevyitä, mutta kaikkein perinteisimpiin menetelmiin ja ratkaisuihin perustuvien taittopolkupyörien paino voi olla lähes 15 kiloa. Alun perin taittopolkupyörä on voinut olla helposti henkilöauton takakontissa tai veneessä kuljetettava kulkuväline, jonka äärimmäinen keveys ei ole ollut tarpeen.

Taittopyörää voi kantaa myös suuressa olkalaukussa esimerkiksi junaan. Suurissa kaupungeissa taittopyöriä käytetään metroliikenteen syöttöliikennevälineinä. 

Painoa vähentää teräksen korvaaminen alumiinilla tai titaanilla, mutta sitä lisäävät lokasuojat, vaihteet ja tavarateline. Monissa taittopyörissä ei ole vakiovarusteena lukkoa.

 Ohjaustanko 

Joidenkin taittopolkupyörien ohjaustangon voi taittaa, jolloin sitä on helpompi kuljettaa.

 Pienet taittopolkupyörät 
Taittopolkupyörissä on myös ainoastaan lapsille sopivia malleja. Pieniä taittopolkupyöriä ovat myös sellaiset, jotka eivät sovi epätasaiselle tai pehmeälle alustalle, vaan korvaavat potkulaudan tai rullaluistinten kaltaista liikkumista sisätiloissa, kuten lentoasemilla tai tehtaiden tuotantolinjoilla. Näitä pyöriä ei voi käyttää ulkona ainakaan pehmeillä hiekka-alustoilla, jolloin käyttöala on rajoitetumpi kuin yleensä polkupyörillä.

 Hinnat 
Suomessa halvimmat taittopolkupyörät ovat maksaneet noin 100 €, ja tavalliset Kiinassa valmistetut noin 200 €. Kalleimmat taittopolkupyörät maksavat noin 1 500 €, ja napavaihteellisina tai ratasvaihteelisina noin 600 eurosta ylöspäin. Saksalaisten testien mukaan korkealaatuisiksi luokiteltavien taittopyörien hinnat alkavat noin 700 eurosta.

 Taittopolkupyörämerkkejä 

Ammacohttp://www.discount-leisure.com/kids-play-toys-outdoor-leisure-sports/Bicycle-Folding-Ammaco-Commuter.html
A. S. Bikeshttp://folding-bikes.net/asbikes/compact-folder-p-31.html
Bicycles4Uhttp://88.208.247.167/index.php?bike=51http://www.bicycles4u.biz/index.php?bike=2 http://www.bicycles4u.biz/index.php?bike=3 http://www.bicycles4u.biz/index.php?bike=4 http://www.bicycles4u.biz/index.php?bike=6 
Brompton http://www.brompton.co.uk/
Compass http://www.compass24.com/web/catalog/shop/technology_comfort_bicycles/2376188 
Dahon
Challengehttp://www.argos.co.uk/static/Product/partNumber/3321360.htm 
Gekkohttp://www.discount-leisure.com/kids-play-toys-outdoor-leisure-sports/Bicycle-Folding-Gekko-Bike.html
Jippo
Strida
Raleigh http://www.raleigh.co.uk/b_details.aspx?id=675
Reflex http://www.poweredbicycles.co.uk/Normal--Bicycles/Tempus-Folding-Bike/449.htm http://corporate.marketplaceadvisor.channeladvisor.com/storefrontprofiles/DeluxeSFItemDetail.aspx?sid=1&sfid=101713&c=40004305&i=64047816 
Tesco Direct (kaupan merkki)http://direct.tesco.com/q/R.200-9235.aspx 
Universalhttp://www.sterlinghouse.co.uk/productdescription.php?prdgrp=FOL_1469_210308&rsno=3&n=Summit+EZ+Single+Speed+Easy+Folder
Viking Safarihttp://corporate.marketplaceadvisor.channeladvisor.com/storefrontprofiles/DeluxeSFItemDetail.aspx?sid=1&sfid=101713&c=40004305&i=64157106 http://www.winstanleysbikes.co.uk/product/15033/Viking_SafariX_Folding_Bike_2008 

 Lähteet 

 Aiheesta muualla 

Luokka:Polkupyörät